sagorsarker/bangla-wikipedia huggingface dataset:
শেখ আহমেদ শরীফ মসজিদ

শেখ আহমেদ শরীফ মসজিদ () হচ্ছে সোমালিয়ার মোগাদিসুতে অবস্থিত ঐতিহাসিক একটি মসজিদ।
মসজিদের বর্তমান জমিটিতে অতীতে পরপর দুটি মসজিদ গড়া হয়েছিলো আর বর্তমান শেখ আহমেদ শরীফ মসজিদটির ভবন ১৯১৮ সালে পুনর্নির্মাণ করা হয়। সবচেয়ে প্রাচীন মসজিদটি ছিলো ১৩শতকের স্থাপত্য।১৭শতকে পুনর্নির্মাণকৃত ভবনটি ১৯৮৫-৮৬ সময়ে ভাঙ্গিয়ে ফেলা হয়।
মসজিদের নতুন ভবনটি নির্মাণ করা হয় ১৩৩৭ হিঃ তথা ১৯১৮ খ্রীঃ এবং এরপর স্থানীয় দুটি বংশ যথা আমুদি বংশ ও আশরাফ বংশের দ্বন্দ্ব বাঁধে। আশরাফ বংশ মসজিদের খতিবকে বরখাস্ত করে যেখানে তাদের এই অধিকার নেই কেননা খতিব উভয় বংশের পূর্বসূরীদের পছন্দকৃত ও বাছাইকৃত এবং তাকে কায্যে নিয়োগ উপন্যাস্ত। তৎকালীন স্থানীয় পৌরসভা প্রধান জনাব কার্লো আভোলিয়ো ও অনেক ধর্মগুরুর হস্তক্ষেপে উভয় বংশের মাঝে বিষয়টি মীমাংসা হয় এবং এরপর আশরাফ বংশ ১৯২১ সালে অদূরেই শেখ আহমেদ শরীফ মসজিদ নির্মাণ শেষ করে।
মীমাংসায় রায় দেয়া হয় আমুদি বংশ ১২ সপ্তাহ শেখ আহমেদ শরীফ মসজিদে নামাজ পড়বে আর তখন মূল জুম্মা মসজিদে নামাজ পড়বে।আমুদি বংশ আশরাফ বংশ হতে বাছাইকৃত নতুন খতিব গ্রহণ করে এবং উভয়ের মাঝে শান্তি ফিরে আসে।
আলবেনিয়ার মসজিদের তালিকা

এটি আলবেনিয়ার প্রধান মসজিদগুলির একটি তালিকা। 
১৯৬৭ সালে যখন দেশে রাষ্ট্রীয় নাস্তিকতা প্রথম চালু হয় তখন কমিউনিস্ট কর্তৃপক্ষ ৭৪০টি মসজিদ ধ্বংস করেছিল।
জিন আলেক্সি মসজিদ

জিন আলেক্সি মসজিদ ( , ) আলবেনিয়ার ডেলভিনের কাছে রুসান গ্রামে ১৫ শতকের একটি মসজিদ। এটি আলবেনিয়ার একটি সাংস্কৃতিক স্মৃতিস্তম্ভও বটে । মসজিদটিকে উচ্চ মানের ধ্বনির জন্য বিখ্যাত, যা কৌশলগতভাবে দেয়ালের গর্তে স্থাপন করা পিপের মাধ্যমে পাওয়া যায়।
লিড মসজিদ

লিড মসজিদ ( ), এটি বুসাতলি মেহমেত পাশা মসজিদ নামেও পরিচিত। এটি আলবেনিয়ার শকোডারে উত্তর-পশ্চিমে অবস্থিত একটি ঐতিহাসিক মসজিদ ।
এটির অন্য নাম "সীসা মসজিদ", কারণ এর সমস্ত গম্বুজ সীসা দিয়ে আবৃত।
লিড মসজিদটি ১৭৭৩ সালে সম্ভ্রান্ত বুশাতি পরিবারের আলবেনীয় পাশা মেহমেদ বুশাতি কর্তৃক নির্মিত হয়। তিনি সেই সময়ে স্কুটারির পাশালিকের উজির ছিলেন। এই কাজের মাধ্যমে তিনি মাতৃভূমির মহব্বত প্রতিষ্ঠা করেন। কথিত আছে যে, মসজিদের ভবনটি ক্যাথলিক চার্চের মালিকানাধীন জমিতে নির্মিত হয়। 
মেহমেদ বুশাতি ব্যক্তিগতভাবে নির্মাণের সাথে জড়িত ছিলেন। তার পৃষ্ঠপোষকতায় পাথর কেটে কেটে তৈরী করা হয়। প্রতিদিন তিনি নিজ বাসভবন রোজাফা দুর্গ থেকে নেমে এসে কাজের অগ্রগতি দেখতেন।
মসজিদের প্রথম ইমাম ছিলেন হোজি আহমেত মিসরীয়, যিনি মিশরীয় বংশোদ্ভূত। মেহমেদ বুশাতির সাথে যোগাযোগের পর তিনি আলবেনিয়ায় আসেন। তাঁর পরে, অন্যান্য ইমামগণও মসজিদের খেদমত করেন ও যত্ন নেন। 
১৯০০ এর দশকে, মসজিদটি ক্ষতিগ্রস্থ হতে শুরু করে। গম্বুজে ঢেকে রাখা সীসা ধীরে ধীরে চুরি হয়ে যায়। ১৯১৬ সালে আলবেনিয়ায় অস্ট্রিয় শাসনের সময় অস্ট্রিয় সেনাবাহিনী অবশিষ্ট সীসা অপসারণ করে। 
১৯৬৭ সালে বজ্রপাতে এর মিনারটি ধ্বংস হয়ে যায়। ১৯২০ সালে মেহমেদ বুশাতির বংশধর "জেহেলাল বুশাতি" এটি পূনর্নির্মাণ করেন। 
১৯৬৭ সালে ধর্মবিরোধী কমিউনিস্ট নেতা এনভার হোজা আলবেনিয়াকে নাস্তিক রাষ্ট্র ঘোষণা করার পর, অন্যান্য ধর্মীয় প্রতিষ্ঠানের মতোই লিড মসজিদ বন্ধ করে দেওয়া হয়। এই সময়ে অনেক মসজিদ কমিউনিস্ট শাসন থেকে টিকে ছিল, সম্ভবত ১৯৪৮ সালে এটিকে "সাংস্কৃতিক কেন্দ্র" হিসাবে ঘোষণা করা হয়। 
১৬ নভেম্বর ১৯৯০ সালে আলবেনিয়ার অন্যান্য মসজিদের পাশাপাশি লিড মসজিদ আবার চালু হয়, যখন দেশে আবার ধর্ম পালনের অনুমতি দেওয়া হয়েছিল। ২৩ বছরের রাষ্ট্রীয় নাস্তিকতার পর এই মসজিদে হাফিজ সাবরি কোসি এর মাধ্যমে প্রথম ধর্মীয় সমাবেশ অনুষ্ঠিত হয়েছিল ।
লিড মসজিদে উসমানীয় স্থাপত্যের চিহ্ন রয়েছে। আলবেনিয়ার অন্যান্য মসজিদের মতো এটিতে আরব স্থাপত্যও রয়েছে। এটি তুরস্কের ইস্তাম্বুলের ধ্রুপদী উসমানীয় স্থাপত্যকে ঘনিষ্ঠভাবে প্রতিফলিত করে, যা ১৬ শতকের স্থপতি মিমার সিনান দ্বারা চালগ হয়। 
মসজিদটি একই আকারের খোদাই করা পাথর দিয়ে নির্মিত, যা মনোরম নির্মাণ প্রতিসাম্য তৈরি করে। পাশের গ্রাম 'গুর আই জি' থেকে পাথরগুলি আনা হয় এবং একে অপরের সাথে সংযুক্ত করে নির্মাণ করা হয়।
সময়ের সাথে সাথে বর্ষা মৌসুমে বন্যার কারণে লিড মসজিদের ক্ষতি হয়। মসজিদটি বহুবার মেরামত করা হয়েছে: ১৮৬৩, ১৯২০ ও ১৯৬৩ সালে সংস্কার করা হয়। ১৫ জুলাই ২০২১ সালে আলবেনীয় ও তুর্কি সরকার মসজিদটি পুনরুদ্ধারের জন্য অর্থায়ন করে।
মুরাদি মসজিদ

মুরাদি মসজিদ () বা লিড মসজিদ () হল আলবেনিয়ার একটি ইসলামি সাংস্কৃতিক স্মৃতিস্তম্ভ, যা ভলোরে অবস্থিত। মসজিদটি ১৫৩৭ সালে সুলতান সুলাইমানের শাসনামলে বিখ্যাত উসমানীয় তুর্কি স্থপতি মিমার সিনান দ্বারা নির্মিত হয়েছিল। মসজিদটি ভ্লোরা শহরের কেন্দ্রস্থলে একটি চত্বরে অবস্থিত। এর চারপাশ রাস্তা দিয়ে ঘেরা। এটি "সাদিক জোতাজের" পশ্চিমে, "লেফ সাল্লাটার" দক্ষিণে এবং "পাপা ক্রিস্টো নেগোভানি" রাস্তার পূর্বে অবস্থিত। ১৫৪২ খ্রিস্টাব্দে মসজিদটির নির্মাণ কাজ সম্পন্ন হয়।
কাঠামোটি মূল ভবন ও মিনার নিয়ে গঠিত। ভবনটি ১০ থেকে ১১ বর্গমিটার এবং মিনারটির দৈর্ঘ্য ১৮ মিটার। অতীতে, এখানে একটি চত্বর ছিল যা পরে ধ্বংস করা হয়। মসজিদটিতে একটি গম্ভুজ, বহুভুজ আকারের ভিত্তি, খিলানযুক্ত জানালা রয়েছে। এর দেয়াল ধ্রুপদী ত্রিভুজাকারের। মুরাদি মসজিদের দুধরনের রঙের ইটের স্তর দিয়ে তৈরি। মিনার তৈরিতে সাদা ছেনা পাথর ব্যবহার হয়। এতে নামাজ ঘর রয়েছে যা নির্মাণে ব্যবহৃত ইটগুলির গঠন, গুণমান, রঙের পাশাপাশি আকার এবং ক্রমগুলির মধ্যেও একটি বৈসাদৃশ্য রয়েছে। মসজিদের মিনারটি নির্মাণের জন্য বড় সাদা ছিদ্রযুক্ত পাথর ব্যবহৃত হয়েছে।
 বিশ্বাস করা হয় যে সাংস্কৃতিক স্মৃতিস্তম্ভটি আলবেনীয় স্থপতি মিমার সিনানি নকশা করেন। তিনি উসমানীয় সাম্রাজ্যের একজন নেতৃস্থানীয় মসজিদ নির্মাতা এবং ইস্তাম্বুলের বড় সুলেমানি মসজিদের প্রণেতা ছিলেন।
২০২২–২৫ আইসিসি মহিলা চ্যাম্পিয়নশিপ

২০২২–২৫ আইসিসি মহিলা চ্যাম্পিয়নশিপ হচ্ছে আইসিসি মহিলা চ্যাম্পিয়নশিপ প্রতিযোগিতার তৃতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতা, যাতে বর্তমানে দশটি দল প্রতিদ্বন্দ্বিতা করছে। এতে ২০২৫ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২৫ বিশ্বকাপের আয়োজকসহ ও শীর্ষ চারটি দল অর্থাৎ মোট ৫টি দল সরাসরি বিশ্বকাপে খেলার যোগ্যতা অর্জন করবে। নিম্নের চারটি দল বিশ্বকাপ বাছাইপর্বে উত্তীর্ণ হবে। অস্ট্রেলিয়া হল গত দুই আসরের চ্যাম্পিয়ন।
নিম্নলিখিত দলগুলি এই প্রতিযোগিতায় অংশগ্রহণ করেন:
চ্যাম্পিয়নশিপ সংক্রান্ত নির্দেশাবলীতে আইসিসি এই তালিকা প্রকাশ করেছিল:
লাল দরজা মসজিদ

লাল দরজা মসজিদ জৌনপুরে অবস্থিত একটি মসজিদ। ১৪৪৭ সালে রানী রাজিয়া বিবি এই মসজিদ নির্মাণ করেন এবং সাধু সৈয়দ আলি দাউদ কুতুবউদ্দিনের নামে উৎসর্গ করা হয়।
লাল দরজা মসজিদ বিবি রাজির প্রসাদের সাথে নির্মিত। তিনি শারকি রাজবংশের শাসক সুলতান মাহমুদ শারকির রানী ছিলেন। মসজিদটি রানীর ব্যক্তিগত মসজিদ হিসেবে ব্যবহারের জন্য নির্মাণ করা হয়।
বিবি রাজি লাল দরজার পার্শ্ববর্তী এলাকায় স্থানীয় মুসলিন বাসিন্দাদের একটি ধর্মীয় বিদ্যালয় নির্মাণ করেন। মাদ্রাসাটি নাম জামিয়া হুসাইনিয়া এবং এটি এখনও বিদ্যমান রয়েছে।
১৪৪৭ সালে (মসজিদের পাথরে খোদিত অভিলিখন অনুসারে) সুলতান মাহমুদ শারকির শাসনামলে রানী বিবি রাজি কর্তৃক মসজিদটি নির্মিত হয় এবং এটি জৌনপুরের প্রসিদ্ধ সাধু মাওলানা সৈয়দ আলি দাউদ কুতুবুদ্দিনের নামে উৎসর্গ করা হয়, যার বংশধরেরা এখনও মহল্লা বাজার ভুয়া পান্ডারিবা জৌনপুর ও মহল্লা নামাজ গাহ লাল দরজায় বসবাস করছেন।
মহল্লা নামাজ গায়ের নামকরণ করেন বিবি রাজি, যিনি সেখানে উপাসনালয় ও একটি কলেজ প্রতিষ্ঠা করেন। কলেজটিতে দেশের বিভিন্ন প্রান্তের যোগ্য উলামা, পণ্ডিত, অধ্যাপক ও শিক্ষার্থীরা অবস্থান করে। "মুসলিম খোয়াতিন কি তালিম"-এর ৩৬ পৃষ্ঠায় উল্লেখ রয়েছে যে রানী বিবি রাজি জৌনপুরে ৮৪৫ হিজরি/১৪৪১ সালে নারী শিক্ষার জন্য একটি স্কুল নির্মাণ করে। ৮৬০ হিজরি/১৪০৯ সালে তামির এ কাদিম ও তামির এ মেহরাব নির্মিত হয়।
লাল দরজা (রুবি গেট) মসজিদের নাম এর সাথে অবস্থিত বিবি রাজির প্রাসাদের সিঁদুর অঙ্কিত ফটক থেকে নেওয়া হয়েছে। এটি সর্ব উত্তর-পশ্চিমে অবস্থিত এবং মহল্লা লাল দরজা বা বেগমগঞ্জ নামে পরিচিত।
মসজিদটিতে তিনটি ফটক রয়েছে, যার মধ্যে পূর্বদিকের ও মূল ফটক দুটি সবচেয়ে বড় ও গুরুত্বপূর্ণ।
জৌনপুর শহরটি ভারতের উত্তরপ্রদেশ রাজ্যে অবস্থিত। শহরটি মসজিদের জন্য বিখ্যাত, যা মধ্যযুগীয় ভারতের ইতিহাসের ধারক। এই খ্যাতির অন্যতম কারণ হল ভারতের জৌনপুরের লাল দরজা মসজিদ। মসজিদটি জৌনপুরের অন্যতম পর্যটন আকর্ষণ, যেখানে প্রচুর পর্যটকের আনাগোনা ঘটে।
ঠাকুরপুর জামে মসজিদ

ঠাকুরপুর জামে মসজিদ চুয়াডাঙ্গা জেলার চুয়াডাঙ্গা সদর উপজেলায় অবস্থিত একটি প্রাচীন মসজিদ ও অন্যতম প্রাচীন ইসলামিক স্থাপত্য নিদর্শন। মসজিদটি চুয়াডাঙ্গা জেলা শহর থেকে মাত্র ২ কিলোমিটার দূরে চুয়াডাঙ্গা-ঝিনাইদহ সড়কের পার্শ্ববর্তী ঠাকুরপুর গ্রামে অবস্থিত। ঠাকুরপুর জামে মসজিদটি বর্তমানে পীরগঞ্জ জামে মসজিদ হিসেবেই সুপরিচিত। 
এই মসজিদের মূল অংশ নির্মাণের ব্যাপারে প্রকৃত তথ্য পাওয়া না গেলেও স্থানীয় প্রবীণদের ভাষ্য মতে, ১৬৯৮ সালে পশ্চিমবঙ্গ থেকে সাধক পুরুষ হযরত আফু শাহ্ ইসলাম ধর্ম প্রচারের উদ্দ্যেশ্যে ঠাকুরপুরে এসে খানকাহ্ স্থাপন করেছিলেন। জনশ্রুতি আছে, তিনি জ্বীনদের সাহায্য নিয়ে এক রাতের মধ্যেই মসজিদটি নির্মাণ করেন। সে কারণে স্থানীয় অনেকেই এই মসজিদটি ‘জিনের মসজিদ’ হিসেবে অভিহিত করেন। 
প্রতি বছরের বাংলা মাসের ১২ ফাল্গুন বার্ষিক ইছালে ছওয়াব ও হালকায়ে জিকিরের তথা বার্ষিক ওরশ আয়োজন করে এলাকাবাসী। খাতা-কলমে এবার ৮৮ বছর হলেও প্রবীণ ব্যক্তিরা জানান প্রায় ৩শ বছর ধরে হয়ে আসছে। দূর-দূরান্ত থেকে অসংখ্য দর্শনার্থী ঐতিহ্যবাহী এই মসজিদটি দেখার জন্য এখানে আসেন।
প্রায় ৩০ বিঘা জমির উপর স্থাপিত ঠাকুরপুর জামে মসজিদে প্রবেশ করলেই আধুনিক স্থাপত্যশৈলীতে নির্মিত একটি প্রবেশ তোরণ চোখে পড়বে। মসজিদের পিছনে রয়েছে একটি বড় পুকুর, আরও রয়েছে সারি সারি নারকেল গাছ এবং কবরস্থান।
এ মসজিদের মূল কাঠামো অক্ষুণ্ণ রেখেই পরবর্তীতে সংস্কার করা হয়েছে। সম্প্রসারণের পাশাপাশি মসজিদটিতে আধুনিকায়নের ছোঁয়াও লেগেছে বিভিন্ন সময় দায়িত্বে থাকা কমিটির নেতৃবৃন্দের বিশেষ উদ্যোগে। প্রধান ফটকটি টাইলস দিয়ে নির্মাণ করা হয়েছে যেমন, তেমনই মসজিদের অভ্যন্তর অংশেও লাগানো হয়েছে টাইলস। তবে ভিতরের পুরাতন ওই অংশটি রয়েছে এখনও আগের মতোই।
আরবি মালয়ালম লিপি

আরবি মালয়ালম লিপি (মালয়ালম: , আরবি মালয়ালম: عَرَبِ مَلَیَاۻَمٛ), পোন্নানি লিপি নামেও পরিচিত, হল দক্ষিণ ভারতের একটি দ্রাবিড় ভাষা 'আরবি মালয়লম' লেখার জন্য একটি লিখন পদ্ধতি বিশেষ , যা লিখনবিধি-বৈশিষ্ট্য সহ আরবি বর্ণমালার একটি বৈকল্পিক রুপ। যদিও কেরালায় লিপির উদ্ভব এবং বিকাশ হয়েছে, বর্তমানে এটি প্রধানত মালয়েশিয়া এবং সিঙ্গাপুরের অভিবাসী মুসলিম সম্প্রদায়ের দ্বারা ব্যবহৃত হয়।
২০ শতক পর্যন্ত, কেরালার প্রাথমিক শিক্ষার মাদরাসায় তরুণী মহিলা সহ - সমস্ত মুসলমানদের এই লিপিটি ব্যাপকভাবে শেখানো হয়েছিল। আরবি-মালয়ালম বর্তমানে কেরালা এবং লক্ষদ্বীপ-এর কিছু প্রাথমিক শিক্ষা মাদরাসায় ব্যবহৃত হয় ।
সেমেটিক ভাষা আরবির মোড়কে অক্ষর ব্যবহার করে একটি দ্রাবিড় ভাষা 'মালয়ালম' লিখতে অনেক জটিলতা ছিল। মালয়ালম ভাষার ৫৩ টিরও অধিক ধ্বণিকে বিনিময় করতে আরবি বানান পদ্ধতি থেকে মাত্র ২৮ টি অক্ষর ছিল। পারসিয়ানদের জন্য প্রতিষ্ঠিত অতিরিক্ত অক্ষর তৈরির প্যাটার্ন অনুসরণ করে এটি অতিক্রম করা হয়েছিল। অক্ষর যেমন , , , , , , , আরবি বর্ণমালায় পাওয়া যায়নি, অক্ষর যা দাঁড়ায়
, , , () হল যথাক্রমে আরবি মালয়ালম।
<poem>
അ = اَ
ആ = آ
ഇ = اِ
ഈ = اِي
ഉ = اُ
ഊ = اُو
ഋ = رْ
എ = ا٘
ഏ = ا٘ي
ഐ = اَيْ
ഒ = اٗ
ഓ = اٗو
ഔ = اَوْ
അം = اَمْ
</poem>
<poem>
ക = ك/ک
ഖ = كھ
ഗ = گ
ഘ = گھ
ങ = ۼ
ച = چ
ഛ = چھ
ജ = ج
ഝ = جھ
ഞ = ڿ
ട = ڊ
ഠ = ڊھ
ഡ = ڗ
ഢ = ڗھ
ണ = ڹ
ത = ت
ഥ = تھ
ദ = د
ധ = دھ
ന = ن
പ = پ
ഫ = پھ/ف
ബ = ب
ഭ = بھ
മ = م
യ = ي
ര = ڔ
ല = ل
വ = و
ശ = ش
ഷ = ۺ
സ = س
ഹ = ھ/ﮭ
ള = ۻ
ഴ = ژ
റ = ر
റ്റ = ڔّ
</poem>
বেশিরভাগ ম্যাপিলা গান প্রথমবারের মতো আরবি-মালায়ালম লিপিতে লেখা হয়েছিল। এই ধরনের প্রাচীনতম কাজ হল "মুহইয়িদ্দিন মালা", যা ১৬০৭ সালে লেখা হয়। ।
আরবি মালয়ালম ভাষায় লেখা অনেক সাহিত্যকর্ম এখনও মালয়ালম লিপিতে প্রতিলিপি করা হয়নি, এবং কিছু মুটামুটি হিসেবে এর সংখ্যা প্রায় ৯০ শতাংশ হবে। এই কাজগুলি রোমান্টিক ব্যালাড, লোককাহিনী এবং যুদ্ধের গান, কয়েক শতাব্দী ধরে ম্যাপিলাসের কিছু চিত্তাকর্ষক সাহিত্যিক অর্জন রয়েছে।
প্রথম আরবি মালয়ালম লিপির উপন্যাস - "চাহার দরবেশ", একটি ফার্সি রচনার মালয়ালম অনুবাদ, ১৮৮৩ সালে এটি প্রকাশিত হয়েছিল। ময়িনকুট্টি বৈদ্যর মতো বুদ্ধিজীবীরা অনুবাদ করেছেন, এবং তারপর সংস্কৃতে উল্লেখযোগ্য সংখ্যক রচনা প্রতিলিপি করা হয়েছে - যেমন "অষ্টাঙ্গ হৃদয়", "অমরকোষ", "পঞ্চতন্ত্র" এমনকি আরবি মালয়ালম ভাষায় হিন্দু রাজা বিক্রমাদিত্য সম্পর্কে কিংবদন্তি । সংস্কৃত চিকিৎসা গ্রন্থ - যেমন "উপকারাসারা", "যোগারম্ভ" এবং "মহাসারা"-ও অনুবাদ করা হয়েছিল । তারপরে পোন্নানি পুটিয়াকাট্টুর আবদুর রহমান মুসালিয়ারের মতো পণ্ডিতদের দ্বারা আরবি-মালায়ালম ভাষায় প্রতিলিপি করা হয়েছে। বিংশ শতাব্দীর গোড়ার দিকে মাপিলাদের মধ্যে সংস্কার আন্দোলনে আরাবি মালয়ালম লিপির সাময়িকী উল্লেখযোগ্য অবদান রেখেছিল। "মুসলিম আইকিয়া সংঘাম" কর্তৃক ১৯২৩ সালে প্রকাশিত "আল-ইরশাদ" সাধারণ মাপিলাকে ইসলামের মতবাদ ব্যাখ্যা করতে এবং সংস্কারকরা ধর্মীয় অনুশীলন এবং "কুসংস্কার" বলে অভিহিত করার মধ্যে পার্থক্য করতে গুরুত্বপূর্ণ ভূমিকা পালন করেছিল ।
সব্যসাচী চৌধুরী

সব্যসাচী চৌধুরী (জন্ম: ৩১ অক্টোবর ১৯৮৫) হলেন একজন ভারতীয় বাঙালি টেলিভিশন অভিনেতা। যিনি এখন মহাপীঠ তারাপীঠে কাজ করছেন। তিনি টিভি সিরিয়াল মহাপীঠ তারাপীঠে বামা চরিত্রে অভিনয় করার জন্য বিখ্যাত, এটি একটি পৌরাণিক অনুষ্ঠান যা স্টার জলসাতে প্রচারিত হয়। এছাড়াও সাত ভাই চম্পাতেও তিনি কাজ করেছিলেন।
সব্যসাচী অভিনেতা হিসেবে টেলিভিশনে তার কর্মজীবন শুরু করেন এবং এসো মা লক্ষ্মী, অগ্নিজল, ভক্তের ভোগবন শ্রী কৃষ্ণ, ঝুমুর, ওঁ নমঃ শিবায়, সাত ভাই চম্পার মতো সিরিয়ালে অভিনয় করেন। এখন তিনি বাংলা টেলিভিশন ধারাবাহিক মহাপীঠ তারাপীঠে কাজ করছেন। ধারাবাহিকটি স্টার জলসায় সম্প্রচারিত হয়েছিল এবং ২০২১ সালের জানুয়ারি পর্যন্ত ৫০০ টিরও বেশি পর্ব সম্পন্ন হয়েছে।
এন স্করপি

এন স্করপি (ইংরেজি: N Scorpii, সংক্ষেপ: N Sco) হল বৃশ্চিক তারামণ্ডলের একটি তারা। এটির আপাত মান ৪.২৩। প্রথমে লাকায়ি কর্তৃক এটির বেয়ার সূচক নির্ধারিত হয়েছিল আলফা নর্মি। কিন্তু পরে এটিকে নর্মা থেকে বৃশ্চিক তারামণ্ডলে স্থানান্তরিত করা হয়। লম্বন দৃষ্টিভ্রমের ভিত্তিতে এন স্করপি ৫৫০ আলোকবর্ষ দূরে অবস্থিত এবং উচ্চ বৃশ্চিক-সেন্টারাস সংযোগের অংশ।
এন স্করপিকে শ্রেণিভুক্তকরণ করা হয়েছিল বি২তিন-চার, যার অর্থ এটি একটি বি-শ্রেণির তারা, যার বৈশিষ্ট্যগুলি একটি দানব তারা ও একটি উপদানবের মধ্যবর্তী। এটির ভর সূর্যের ভর অপেক্ষা ৪.২ গুণ বেশি এবং ব্যাসার্ধ সূর্যের ব্যাসার্ধের তুলনায় ৭ গুণ বড়ো। এন স্করপি বিকিরিত হয় ৬,৯১৮ সৌর ঔজ্জ্বল্যে এবং এটির কার্যকরী তাপমাত্রা ১৩,৮১৪ কেলভিন। এটির বয়স ২১ মিলিয়ন বছর। বয়সে অতিবৃদ্ধ হওয়া সত্ত্বেও এন স্করপির অভিক্ষিপ্ত ঘূর্ণ গতিবেগ ৭০ কিলোমিটার/সেকেন্ড।
এইচ স্করপি

এইচ স্কর্পি (ইংরেজি: H Scorpii, সংক্ষেপ: H Sco) হল বৃশ্চিক তারামণ্ডলের একটি তারা। এটির আপাত মান ৪.১৮। লাকায়ি কর্তৃক এটির বেয়ার সূচক নির্ধারিত হয়েছিল বেটা নর্মি। কিন্তু পরে তারাটিকে নর্মা থেকে বৃশ্চিক তারামণ্ডলে স্থানান্তরিত করা হয়।
৩৪৩ আলোকবর্ষ দূরে অবস্থিত এই তারাটির ঔজ্জ্বল্য সূর্য অপেক্ষা ৫৭৬ গুণ বেশি এবং এটির পৃষ্ঠভাগের তাপমাত্রা ৪০০০ কেলভিন।
ফয়সাল সালেহ হায়াত

মাখদুম সাইয়েদ ফয়সাল সালেহ হায়াত (উর্দু: مخدوم سيد فیصل صالح حیات - ১৯৫২ সালে লাহোরে জন্মগ্রহণ করেন) একজন পাকিস্তানি রাজনীতিবিদ। যিনি পাকিস্তানের পাঞ্জাবের ঝাং শহর থেকে এসেছেন।
তিনি শাহ জিউনার পীর সাইদ মেহবুব আলম শাহের সাজ্জাদা নাশীন এর (বংশীয় বংশধর)। পেশায় কৃষিবিদ, মাখদুম সাইয়ীদ ফয়সাল সালেহ হায়াত আইন বিভাগে স্নাতকোত্তর এবং কিংস কলেজ লন্ডন থেকে ব্যবসায় প্রশাসনে ডিপ্লোমা অর্জন করেন।
মাখদুম সাইয়ীদ ফয়সাল সালেহ হায়াত ১৯৭৭-৭৭, ১৯৮৮-১৯৯০, ১৯৯০-১৯৯৩, ১৯৯৩-১৯৯৬, ২০০২-২০০৭ এবং ২০০৮-২০১২ মেয়াদে পাকিস্তানের জাতীয় পরিষদের সদস্য নির্বাচিত হন।
১৯৯০ সালের নির্বাচনে তার ভাই আসাদ হায়াতও এনএ৮৬ ঝাং থেকে জাতীয় সংসদের সদস্য নির্বাচিত হন।
মাখদুম সাইয়েদ ফয়সাল সালেহ হায়াত ১৯৭৯ সালে পিপিপির কেন্দ্রীয় নির্বাহী কমিটির সদস্য হিসেবে দায়িত্ব পালন করেন। ২০০২ সালে তিনি পিপিপি টিকিটে এমএনএ নির্বাচিত হন, পরে পিপিপি-প্যাট্রিয়টস গঠন করেন এবং পিএমএল-কিউতে যোগ দেন। তিনি অসংখ্য মন্ত্রণালয়ে ফেডারেল মন্ত্রী হিসেবে দায়িত্ব পালন করেন যার মধ্যে রয়েছে বাণিজ্য (১৯৮৮-৯০), পরিবেশ, আবাসন ও কাজ, অভ্যন্তরীণ (২০০২-০৪), এবং কাশ্মীর বিষয়ক।
২০১৩ সালে সেচের পানি চুরির অভিযোগে তার মনোনয়নপত্র প্রত্যাখ্যান করা হয়।
হায়াত বর্তমানে পাকিস্তান ফুটবল ফেডারেশনের সভাপতি এবং ফিফার কৌশলগত কমিটির সদস্য হিসেবেও দায়িত্ব পালন করছেন। তিনি ২০০৩ সাল থেকে এই পদে রয়েছেন, এবং তাকে "পাকিস্তানি ফুটবলের সামন্তপ্রভু" হিসেবে বর্ণনা করা হয়েছে। তার বিতর্কিত মেয়াদে পাকিস্তানের ফিফা র‍্যাঙ্কিং ২০০৩ সালে ১৬৮ থেকে ২০১৭ সালে ২০১-এ নেমে এসেছে। ২০১৭ সালের জুন মাসে পিএফএফের ২৬ জন সদস্যের মধ্যে ১৮ জন ফয়সাল সালেহ হায়াতকে অযোগ্যতা ও তহবিল আত্মসাতের জন্য বরখাস্ত করার পক্ষে ভোট দেন। ২০১৭ সালের জুলাই মাসে ফিফা হুমকি দেয় যে, যদি তারা ফুটবল বিষয়ক বিষয়গুলো তার নির্বাচিত রাষ্ট্রপতি ফয়সাল সালেহ হায়াতের হাতে তুলে দিতে অস্বীকার করে, তাহলে তারা পিএফএফের সদস্যপদ স্থগিত করবে।
২০১৭ সালের মে মাসে ফয়সাল সালেহ হায়াত ফয়সালাবাদের কাছে একটি সড়ক দুর্ঘটনায় (যখন তার গাড়িটি একটি ট্রাকের সাথে ধাক্কা খায়) আহত হন।
সিরাজুল করিম চৌধুরী

সিরাজুল করিম চৌধুরী (জন্ম: ১৯৫০) একজন বাংলাদেশী প্রকৌশলী ও শিক্ষাবিদ। তিনি রাজশাহী প্রকৌশল ও প্রযুক্তি বিশ্ববিদ্যালয়ের (রুয়েট) যন্ত্রকৌশল বিভাগের অবসরপ্রাপ্ত অধ্যাপক এবং বিশ্ববিদ্যালয়টির চতুর্থ উপাচার্য।
তিনি ১৯৫০ সালে চাঁপাইনবাবগঞ্জ জেলার সদর উপজেলায় জন্মগ্রহণ করেন।
সিরাজুল করিম ১৯৭৫ সালে রাজশাহী প্রকৌশল মহাবিদ্যালয় (বর্তমানে রুয়েট) থেকে বিএসসি, ১৯৮৭ সালে জাপানের ওইতা বিশ্ববিদ্যালয় থেকে এমএস ও ১৯৮৯ সালে জাপানের কিউসু বিশ্ববিদ্যালয় থেকে পিএইচডি ডিগ্রি লাভ করেন।
তিনি ১৯৭৫ সালে ইউরিয়া সার কারখানা, ঘোড়াশালে সহকারী প্রকৌশলী হিসেবে কর্মজীবন শুরু করেন। ১৯৭৫ সালের ৫ আগস্ট তিনি রাজশাহী প্রকৌশল মহাবিদ্যালয়ে (বর্তমানে রুয়েট) প্রভাষক হিসেবে যোগ দেন। এরই ধারাবাহিকতায় তিনি ১৯৯৯ সালে অধ্যাপক পদে উন্নীত হন। তিনি ২০০৪ থেকে ২০০৬ সাল পর্যন্ত রুয়েটের যন্ত্রকৌশল অনুষদের ডিন ছিলেন।
দীর্ঘ কর্মজীবনে তিনি রুয়েটের পরিকল্পনা ও উন্নয়ন কমিটির সদস্য, একাধিক বিশ্ববিদ্যালয়ে শিক্ষক নিয়োগ কমিটির সদস্যসহ বিভিন্ন গুরুত্বপূর্ণ দায়িত্ব পালন করেন।
সিরাজুল করিম চৌধুরী ২০০৯ সালের ২৭ সেপ্টেম্বর থেকে ২০১৩ সালের ৫ মার্চ পর্যন্ত রাজশাহী প্রকৌশল ও প্রযুক্তি বিশ্ববিদ্যালয়ের চতুর্থ উপাচার্য হিসেবে দায়িত্ব পালন করেন।
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।
তিনি ইঞ্জিনিয়ার্স ইনস্টিটিউশন, বাংলাদেশের ফেলো এবং জাপান সোসাইটি অফ মেকানিক্যাল ইঞ্জিনিয়ার্সসহ বিভিন্ন পেশাজীবী সংগঠনের সদস্য।
আপিয়াস গালবা

ইন্ডিয়ান অরেঞ্জ অ্যালবাট্রস(বৈজ্ঞানিক নাম: "Appias galba (Wallace)") এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ৪ এর তালিকার অন্তর্ভুক্ত। এই প্রজাতির অধীনে কোন উপ-প্রজাতি তালিকাভুক্ত নেই।
ইন্ডিয়ান অরেঞ্জ অ্যালবাট্রস এর প্রসারিত অবস্থায় ডানার আকার ৬৮-৮০ মিলিমিটার দৈর্ঘের হয়।
এই প্রজাতি ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।
নিউরোসিগমা শিবা

প্যান্থার (বৈজ্ঞানিক নাম: "Neurosigma siva (Westwood)") এক প্রজাতির বড় আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র অন্তর্ভুক্ত প্রজাতি। এই প্রজাতি ভারতের () অনুসারে এই প্রজাতি তফ্‌সিল ২ এর তালিকার অন্তর্ভুক্ত।
প্যান্থার এর প্রসারিত অবস্থায় ডানার আকার ৮০-১০০ মিলিমিটার দৈর্ঘের হয়।
ভারতে প্রাপ্ত প্যান্থার এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ পর্যন্ত, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
গ্যারিসন ক্যাডেট কলেজ কোহাট

গ্যারিসন ক্যাডেট কলেজ কোহাট পাকিস্তানের কোহাট শহরের উপকণ্ঠে অবস্থিত একটি বোর্ডিং স্কুল। লিখিত পরীক্ষা, ভাইভা এবং মেডিকেল পরীক্ষার সমন্বয়ে গঠিত তিন-ধাপের নির্বাচন প্রক্রিয়ার পরে শিক্ষার্থীদের ভর্তি করা হয়। ৮ম শ্রেণীর প্রবেশিকা পরীক্ষা কোহাট, মারদান, রাওয়ালপিন্ডি, গুজরানওয়ালা, লাহোর, মুলতান, ডিআইখান, শিয়ালকোট এবং করাচির পরীক্ষা কেন্দ্রে পরিচালিত হয়। একাদশ শ্রেণীর প্রবেশিকা পরীক্ষা কোহাটে পরিচালিত হয়।
এটি কোহাট গ্যারিসন কলেজ হিসাবে প্রতিষ্ঠিত হয়েছিল। পরবর্তীতে তৎকালীন সেনাপ্রধান জেনারেল পারভেজ মোশাররফের অনুমোদনে এর নামকরণ করা হয় গ্যারিসন ক্যাডেট কলেজ কোহাট। পাকিস্তান সেনাবাহিনী গ্যারিসন ক্যাডেট কলেজ কোহাটকে এ জমি দিয়েছিল । ১৯৯০ সালের ১ মার্চ তৎকালীন প্রধানমন্ত্রী বেনজির ভুট্টো কলেজটির ভিত্তিপ্রস্তর স্থাপন করেন। মৌলিক অবকাঠামোর সমাপ্তিতে, ১৯৯৩ সালে ক্লাস শুরু হয়। ১৯৯৩ সালের ১০ মে কলেজের আনুষ্ঠানিক উদ্বোধন করেন লেফটেন্যান্ট জেনারেল আরিফ বঙ্গশ। কলেজটি ব্রিগেডিয়ার পদমর্যাদার একজন সেনা অফিসার দ্বারা পরিচালিত হয় যিনি চেয়ারম্যান বোর্ড অফ গভর্নরস (জিওসি ৯ ডিভিশন, কোহাট) এর সচিব। সমস্ত সিদ্ধান্ত অধ্যক্ষ দ্বারা গৃহীত হয় যার সিদ্ধান্তকে কোন আইনের আদালতে চ্যালেঞ্জ করা যায় না।
কলেজের প্রথম অধ্যক্ষ ছিলেন কর্নেল ড. ইদ্রিস নিয়াজী (অব.) যিনি ১৯৯২ সালের সেপ্টেম্বর থেকে ১৯৯৫ সালের ডিসেম্বর পর্যন্ত কলেজে ছিলেন। ব্রিগেডিয়ার তালাত ইমতিয়াজ নকভি (অব.) ডিসেম্বর ১৯৯৫ থেকে ডিসেম্বর ২০০১ পর্যন্ত দ্বিতীয় অধ্যক্ষ ছিলেন। ব্রিগেডিয়ার তারিক সাইদ ২৫ মার্চ, ২০০২ থেকে কলেজের তৃতীয় অধ্যক্ষ।
প্রতিটি বাড়িতে একজন হাউস মাস্টার এবং একজন হাউস টিউটার থাকে যারা বাড়ির ক্যাডেটদের দেখাশোনা করে। তারা ২৪ ঘন্টা তাদের ক্যাডেটদের উপর নজর রাখে। তারা বিভিন্ন কাজের জন্য ক্যাডেট নির্বাচন করে।তারা নিয়োগের জন্য তাদের ক্যাডেটদের সুপারিশ করে। হাউস মাস্টারদের একজন হাউস কমান্ডার (এফএসসিএলএল এর ছাত্র) এবং দুইজন সেকশন কমান্ডার (এফএসসিএলএল) দ্বারা সহায়তা করা হয়। প্রতিটি বাড়িতে একজন ড্রিল প্রশিক্ষক, একজন বাবা, একজন মেডিকেল সুপারিনটেনডেন্ট রয়েছে।
গ্যারিসন ক্যাডেট কলেজ কোহাট, সদর দপ্তর ৯ম পদাতিক ডিভিশন, কোহাট দ্বারা প্রতিষ্ঠিত হয়েছে। কলেজটি ৯ম পদাতিক ডিভিশনের জেনারেল অফিসার কমান্ডিং এর নেতৃত্বে একটি বোর্ড অফ গভর্নর এর নিয়ন্ত্রণ ও পরিচালনার অধীনে রয়েছে। প্রত্যেক সদস্যের মেয়াদ তিন বছর।
গ্যারিসন ক্যাডেট কলেজ, কোহাটে পড়া ছাত্রদের ক্যাডেট বলা হয়।
ক্লাস সকালে এবং প্রস্তুতি (স্বতন্ত্র নীরব অধ্যয়নের সময়কাল) রাতে পরিচালিত হয়।
লেক্সিয়াস ডার্টিয়া

ডার্ক আর্চডিউক (বৈজ্ঞানিক নাম: "Lexias dirtea (Fabricius)") এক প্রজাতির বড় আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র অন্তর্ভুক্ত প্রজাতি। এই প্রজাতি ভারতের () অনুসারে এই প্রজাতি তফ্‌সিল ২ এর তালিকার অন্তর্ভুক্ত।
ডার্ক আর্চডিউক এর প্রসারিত অবস্থায় ডানার আকার ৮০-১০৫ মিলিমিটার দৈর্ঘের হয়।
ডার্ক আর্চডিউক এর প্রজাতিগুলো হলো-
ভারতে সাধারণত ডার্ক আর্চডিউক এর যে উপপ্রজাতি দেখা যায় তা হল-
এই প্রজাতি ভারত এর সিকিম থেকে অরুণাচল প্রদেশ পর্যন্ত, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী এবং পুরুষ প্রকার ভিন্ন প্রকৃতির হয়। এরা লেক্সিয়াস চাইনিপারডাস এর সাথে ভীষনরকম সাদৃশ্যযুক্ত।
ডানার উপরিতল মখমল কালো বর্নের। সামনের ডানায় কোস্টা বরাবর কয়েকটি নীলচে সাদা বিন্দু এবং শীর্ষভাগ অথবা অ্যাপেক্স এর সামনে একটি স্পষ্ট ছোট সাদা ছোপ দৃশ্যমান। ধাতব সবজে-নীল সাবটার্মিনাল ছোপের সারি বন্ধনীর মত গঠন সৃস্টি করেছে যা অ্যাপেক্স এর দিকে যায়নি; ডানার মধ্যভাগ থেকে টর্নাস পর্যন্ত বিস্তৃত। পিছনের ডানায় পোস্ট ডিসকাল এবং সাবটার্মিনাল অংশ জুড়ে ৭-৯মিলিমিটার চওড়া নীলচে বেগুনি বন্ধনী বিদ্যমান যা বহিঃপ্রান্তে প্রতিটি শিরামধ্যে একটি করে কালো ছোপ দেখা যায়।
ডানার নিম্নতল ঘন উজ্জ্বল বাদামী বর্নের এবং উপরিতলের অনুরূপ ছোপযুক্ত তবে ছোপগুলি হলদেটে।
স্ত্রী প্রকার পুরুষ অপেক্ষা আকারে বড় এবং ডানার উপরিতল কালো। উভয় ডানার বেস, কোস্টা, ডিসকাল এবং সাবটার্মিনাল অংশ-সর্বত্র নীলচে সাদা ছোট ছোপের সারি দ্বারা আকর্ষনীয় ভাবে চিত্রিত। সামনের ডানার ২ এবং ৩ নং শিরামধ্যস্থ ডিসকাল ছোপদুটি অপেক্ষাকৃত বৃহৎ এবং সেল মধ্যস্থ ছোপগুলি হলুদ বর্নের। ডানার নিম্নতলে সামনের ডানা শীর্ষ অথবা অ্যাপেক্স এর কাছের এবং সেল এর ছোপগুলি হলুদ। পিছনের ডানা হলদে এবং সবজের মিশ্রন এবং হলুদ ছোপযুক্ত।
 বর্গভুক্ত প্রজাতিরা বর্গের প্রজাতিদের, বিশেষত মোরাম, এবং এর সাথে ঘনিস্ট সম্পর্কযুক্ত। উক্ত দুই বর্গের (Genus) অন্তভুক্ত প্রজাতির স্বভাব এবং আচরনগত প্রভূত মিল খুঁজে পাওয়া যায়। গ্রেট আর্চডিউক দুর্লভ প্রজাতি। এরা পার্বত্য অঞ্চলে নীচু উচ্চতাযুক্ত (১০০০ মিটার) ঘন বনাঞ্চলের বাসিন্দা। পাকা অথবা পচা ফল এবং পশুদের বিষ্ঠার প্রতি এদের আকর্ষন সুবিদিত এবং এরা মাটি অথবা পাথরের ভিজে ছোপে অবস্থান করে, খাদ্যরস এবং খনিজ লবণ আহরন করে। এদের উড়ান অবিকল বর্গের প্রজাতিদের মত।
দলিত মুসলিম

দলিত মুসলিম, যাদের দলিতও বলা হয়, বলতে সে সকল হিন্দু অস্পৃশ্যদের বোঝায়, যারা ইসলাম ধর্মে ধর্মান্তরিত হয়েছে।
রাষ্ট্রবিজ্ঞানী ড. আফতাব আলম বলেছেন:
যদিও ইসলাম তার সামাজিক গোষ্ঠীদের ক্ষেত্রে সমমাত্রিকতা পোষণ করে, কিন্তু তবুও ভারতীয় মুসলিম সমাজ বর্ণ দ্বারা চিহ্নিত হয়, যেমন- তাদের বৈশিষ্ট্য, বর্ণভিত্তিক সম্প্রদায় (যেমন- "জাতি", "বিরাদেরি" ইত্যাদি)। ইসলামে ধর্মান্তরিত হওয়া সত্ত্বেও, প্রতিটি বর্ণের মুসলমানদের সামাজিক ও অর্থনৈতিক অবস্থা খুব কমই পরিবর্তিত হয় এবং তাঁরা তাদের ঐতিহ্যগত পেশার সাথে আবদ্ধ থাকে।
মুসলিম ও খ্রিস্টান দলিত ধর্মান্তরিতরা সংরক্ষণ থেকে বঞ্চিত, যা ভারত সরকারের সংরক্ষণ নীতির অধীনে শুধুমাত্র সেসব দলিতদের জন্য উপলব্ধ, যারা হিন্দু, বৌদ্ধ এবং শিখ ধর্ম অনুসরণ করে। সংখ্যালঘুদের জন্য জাতীয় কমিশন দলিত মুসলমান ও দলিত খ্রিস্টানদের জন্য সংরক্ষণ বাড়ানোর পরামর্শ দিয়েছে।
জেরুসালেম অবরোধ (১২৪৪)

১২৪৪ সালের জেরুসালেম অবরোধ ষষ্ঠ ক্রুসেডের পরের সংঘটিত ঘটনা। তখন খোয়ারিজমীয় গোত্রগুলো ১৫ জুলাই ১২৪৪ খ্রিস্টাব্দে শহরটি দখল করে নেয়।
দ্বিতীয় ফ্রেডেরিক ছিলেন পবিত্র রোমান সাম্রাজ্যের সম্রাট। তিনি ১২২০ থেকে ১২৫০ পর্যন্ত পবিত্র রোমান সাম্রাজ্যের সম্রাট ছিলে। ১২২৮-১২২৯ সালে ষষ্ঠ ক্রুসেডের নেতৃত্ব দেন। রানী ইসাবেলা ১২১২ সাল থেকে ১২২৮ সাল পর্যন্ত জেরুসালেমের রানী ছিলেন। রানীর মৃত্যুর পর দ্বিতীয় ইসাবেলার স্বামী হিসেবে ফ্রেডেরিক নিজেকে জেরুসালেমের উত্তরাধিকার তথা রাজা দাবি করেন। সম্রাটের আনা সৈন্যবাহিনী ও মুসলিম বিশ্বে তার খ্যাতি যথেষ্ট ছিলো জেরুসালেম, বেথেলহাম, নাসরৎ এবং অন্যান্য শহর আইয়ুবীয় সুলতান আল-কামিল এর সাথে চুক্তি অনুযায়ী যুদ্ধ ব্যতীত জয় করতে পারার জন্য। আল-কামিল ছিলেন মিশরের আইয়ুবীয় সাম্রাজ্যের সুলতান। নিজের ভাই আল-মুয়াজ্জামের সাথে বিরোধিতার মধ্যে সুবিধার জন্য রাজা দ্বিতীয় ফ্রেদেরিকের সাথে শান্তি চুক্তি করেন। ১২২৭ সালে আল-মুয়াজ্জামের মৃত্যুর পর ফ্রেদেরিক ফিলিস্তিনে পৌঁছে যায়। আল-কামিল তার ভাই আল-আশরাফের সাথে শান্তি চুক্তি করে ফিলিস্তিন (ট্রান্সজর্ডান সহ) ও সিরিয়া ভাগাভাগি করে নেয়। ১২২৯ খ্রিস্টাব্দে ফ্রেদেরিকের সাথে দশ বছর ব্যাপী শান্তি চুক্তি করে আল-কামিল জেরুসালেম ও অন্যান্য পবিত্র স্থান তুলে দেন। যদিও, জেরুসালেম খ্রিস্টানদের হাতে বেশিদিন ছিলো না কারণ পরবর্তীকালে কার্যকর প্রতিরক্ষা ব্যবস্থা নেওয়ার জন্য তাদের কাছে নিয়ন্ত্রণ করার পর্যাপ্ত ক্ষমতা ছিলো না।
১২৪৪ খ্রিস্টাব্দে, মঙ্গোল সাম্রাজ্যের হাতে ধ্বংসকৃত খোয়ারিজমীয় সাম্রাজ্যের সদস্যদের শহরটি আক্রমণ করতে দেন। তাদের দ্বারা অবরোধের ঘটনাটি ঘটে ১৫ জুলাই তারিখে এবং জেরুসালেমের দ্রুত পতন ঘটে। খোয়ারিজমীয়রা শহর লুণ্ঠন করে এবং শহরের অবস্থা এমন করে রেখে যায় যে খ্রিস্টান ও মুসলিমদের জন্য শহরটি বসবাসের অযোগ্য পরিণত হয়। শহরটির ধ্বংসযজ্ঞের ঘটনার ফলে ফ্রান্সের রাজা নবম লুইস সপ্তম ক্রুসেডের আয়োজন করেন।
আবখাজ বর্ণমালা

আবখাজ বর্ণমালা একটি সিরিলিক বর্ণমালা যা আবখাজ ভাষার জন্য ব্যবহৃত হয়।
আবখাজ ১৯ শতক আগে লিখিত ভাষা ছিল না। তখন পর্যন্ত, আবখাজিয়ানরা, বিশেষ করে রাজকুমাররা, গ্রীক (আনুমানিক ৯ম শতাব্দী পর্যন্ত), জর্জিয়ান (৯-১৯ শতক) এবং আংশিকভাবে তুর্কি (১৮ শতক) ভাষা ব্যবহার করে আসছিল। বর্ণমালার জন্য আবখাজ শব্দটি হল анбан (আনবান), যা জর্জিয়ান ანბანი (আনবানি) থেকে ধার করা হয়েছিল।
প্রথম আবখাজ বর্ণমালা ১৮৯২ সালে দিমিত্রি গুলিয়া এবং কে. মাচাভারিয়ানী তৈরি করেছিলেন। স্ক্রিপ্টটি তৈরি করেছিলেন পিটার ভন উসলার । এটিতে ৩৭টি অক্ষর ছিল এবং এটি লেখা হয়েছিল সিরিলিক স্ক্রিপ্টের উপর ভিত্তি করে । ১৯০৯ সালে, আন্দ্রিয়া চোটচুয়া একে ৫৫ অক্ষরে সম্প্রসারিত করেন,আবখাজের বিস্তৃত ব্যঞ্জনবর্ণ তালিকার সাথে সামঞ্জস্য করার জন্য।
১৯২৬ সালে, সোভিয়েত ইউনিয়নে "কোরেনিজাতসিয়া" নীতির সময়, সিরিলিক বর্ণমালা নিকোলে মার দ্বারা প্রণীত একটি ল্যাটিন বর্ণমালা দ্বারা প্রতিস্থাপিত হয়েছিল। এটিতে ৭৬টি অক্ষর রয়েছে এবং একে "আবখাজ বিশ্লেষণাত্মক বর্ণমালা" বলা হত। ১৯২৮ সালে, এটি অন্য ল্যাটিন বর্ণমালা দ্বারা প্রতিস্থাপিত হয়েছিল। (ডানদিকে দৃষ্টান্ত দেখুন। ) ১৯৩৮ থেকে ১৯৫৪ সাল পর্যন্ত আবখাজ ভাষাটি ৩টি জর্জিয়ান বর্ণমালায় লেখা হয়েছিল: অসমতাভ্রুলি, নুসখুরি এবং মাখেদরুলি।
১৯৫৪ সাল থেকে, আবখাজ ভাষা একটি নতুন ৬২ অক্ষরের সিরিলিক বর্ণমালায় লেখা হয়েছে (নীচের চার্ট দেখুন)। এর মধ্যে ৩৮টি গ্রাফিকভাবে স্বতন্ত্র; বাকি সঙ্গে চিত্র এবং যা যথাক্রমে প্যালাটালাইজেশন এবং ল্যাবিয়ালাইজেশন নির্দেশ করে।। ১৯৯৬ সালে, বর্ণমালার সবচেয়ে সাম্প্রতিক সংস্কারটি বাস্তবায়িত হয়েছিল: যদিও ল্যাবিয়ালাইজেশনটি এ পর্যন্ত দুটি অতিরিক্ত অক্ষর, ә এবং у দিয়ে চিহ্নিত করা হয়েছিল, তখন থেকে এই ফাংশনে শুধুমাত্র ә রাখা হয়েছিল। অস্বাভাবিকভাবে, সিরিলিক বিস্ফোরক অক্ষর К П Т ইজেক্টিভ ব্যঞ্জনবর্ণের প্রতিনিধিত্ব করে; নন-ইজেক্টিভ ( পালমোনিক ব্যঞ্জনবর্ণ ) অক্ষরের নীচে একটি ডিসেন্ডারের মাধ্যমে এগুলি থেকে উদ্ভূত হয়। অ্যাফ্রিকেটের ক্ষেত্রে, সরল অক্ষরগুলি পালমোনিক এবং উদ্ভূত অক্ষরগুলি ইজেক্টিভ।
আধুনিক আবখাজ অর্থোগ্রাফি হুক (Ҕ Ҧ) এর পরিবর্তে ডিসেন্ডার (Ӷ Ԥ) সহ Г П অক্ষরকে অগ্রাধিকার দেয়। সংস্করণ ৫.২ থেকে Ԥ এবং ԥ অক্ষরগুলি ইউনিকোডে এনকোড করা হয়েছে।
২০২১ আইসিসি পুরুষ টি২০ বিশ্বকাপ আমেরিকা বাছাইপর্ব

২০২১ আইসিসি পুরুষ টি২০ বিশ্বকাপ আমেরিকা বাছাইপর্ব ছিল একটি ক্রিকেট টুর্নামেন্ট যেটি ২০২২ আইসিসি পুরুষ টি২০ বিশ্বকাপে খেলার যোগ্যতা অর্জনের একটি ধাপ হিসেবে ২০২১ সালের নভেম্বর মাসে অ্যান্টিগায় খেলা হয়। টুর্নামেন্টের সেরা দুই দল দুই বৈশ্বিক বাছাইপর্বের একটিতে খেলার যোগ্যতা লাভ করে। ২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে, যে কারণে আঞ্চলিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়।
প্রাথমিকভাবে টুর্নামেন্টটি ২০২০ সালের ১৮ ও ২৪ আগস্টের মধ্যে অনুষ্ঠিত হওয়ার কথা ছিল। কিন্তু ২০২০ সালের জুন মাসে কোভিড-১৯ মহামারির কারণে টুর্নামেন্টটিকে ২০২১ সাল পর্যন্ত স্থগিত করা হয়। ২০২০ সালের ডিসেম্বর মাসে আইসিসি বাছাইপর্বের রূপরেখা হালনাগাদ করে। ২০২১ সালের ১৭ ও ২৩ জুলাই-এর মধ্যে কানাডার টরন্টোতে টুর্নামেন্টটি খেলা হবে বলে নির্ধারণ করা হয়, কিন্তু ২০২১ সালের মে মাসে মহামারির কারণে টুর্নামেন্টটি আবার স্থগিত করা হয়। ২০২১ সালের অক্টোবর মাসে আইসিসি আমেরিকা বাছাইপর্বের সূচি নিশ্চিত করে।
টুর্নামেন্টে অপরাজিত চ্যাম্পিয়ন হয়ে মূল বাছাইপর্বে উত্তীর্ণ হয় মার্কিন যুক্তরাষ্ট্র। দ্বিতীয় স্থান অর্জন করে মূল বাছাইপর্বে খেলার যোগ্যতা লাভ করে কানাডা।
 মূল বাছাইপর্বে উত্তীর্ণ
কাফে দ্য লা রেজঁস

কাফে দ্য লা রেজঁস () ফ্রান্সের প্যারিস নগরীতে অবস্থিত একটি বিলুপ্ত কফিঘর যেটি ১৮শ ও ১৯শ শতকে ইউরোপের দাবাড়ুদের একটি গুরুত্বপূর্ণ কেন্দ্র ছিল। ঐ সময়ের প্রায় সব গুরুত্বপূর্ণ ওস্তাদ দাবাড়ুরা সেখানে খেলতেন। তাদের মধ্যে পল মর্ফি, ফ্রঁসোয়া-অঁদ্রে দানিকঁ ফিলিদর (যিনি প্রায়শই সেখানে মার্কিন রাষ্ট্রদূত বেঞ্জামিন ফ্রাঙ্কলিনের সাথে সাক্ষাৎ করতেন), লেগাল দ্য কের্ম্যর (ফিলিদরের শিক্ষক), জ্যুল আর্নু দ্য রিভিয়ের, আডলফ আন্ডেরসেন, স্যামুয়েল রোজেনথাল, পিয়ের শার্ল ফুর্নিয়ে দ্য সাঁতামঁ, লিওনেল কিসেরিৎস্কি, লুই-শার্ল মায়ে দ্য লা বুর্দনে, প্রমুখের নাম বিশেষভাবে উচ্চার্য।
দাবাড়ু ছাড়াও এই কফিঘরে ১৮শ ও ১৯শ শতকের বহু ফরাসি ও ইউরোপীয় বুদ্ধিজীবী ও রাজনীতিবিদ এখানে মিলিত হতেন (কাফে প্রোকোপ এরকম আরেকটি কফিঘর ছিল)। তাদের মধ্যে ফরাসি বিপ্লবের নায়ক মাক্সিমিলিয়াঁ রোবেস্পিয়ের, দ্যনি দিদেরো, নাপোলেওঁ বোনাপার্ত, ভলতেয়ার, প্রমুখের নাম উল্লেখ্য।
কফিঘরটি ১৬৮১ খ্রিস্টাব্দে প্যারিসের রাজকীয় বাসভবন পালে-রোয়াইয়ালের কাছেই কাফে দ্য লা প্লাস দ্যু পালে-রোয়াইয়াল নামে খোলা হয়। ১৮শ শতক নাগাদ এটি কাফে দ্য লা রেজঁস নামধারণ করে। ১৮৫২ সালে কফিঘরটিকে সাময়িকভাবে ২১নং, র‍্যু দ্য রিশলিয়্যো ঠিকানাতে অবস্থিত ওতেল দোদাঁ-তে স্থানান্তরিত করা হয়। ১৮৫৪ সালে এটি ১৬১নং, র‍্যু সাঁতোনোরে-তে স্থানান্তরিত হয় এবং ১৯১০ সাল পর্যন্ত সেখানেই অবস্থান করে, যখন সেটিকে একটি রেস্তোরাঁতে রূপান্তরিত করা হয়। ১৯১৬ সালে দাবাড়ুরা কাফে দ্য ল্যুনিভের-এ খেলা শুরু করেন। ১৯১৮ সালে মরক্কোর জাতীয় পর্যটন কার্যালয়টি ভবনটি নিয়ন্ত্রণে নেয়।
গৌরদাস বসাক

গৌরদাস বসাক (১৮২৬ - ১৮৯৯) উনবিংশ শতাব্দীর একজন বিশিষ্ট বাঙালি লেখক। মাইকেল মধুসূদন দত্তের ওপর অধিকাংশ তথ্য পাওয়ার পেছনে তার অবদান অতুলনীয়।
হিন্দু কলেজে (বর্তমানে প্রেসিডেন্সি বিশ্ববিদ্যালয়) পড়ার সময় তিনি মাইকেল মধুসূদন দত্তের সহপাঠী ছিলেন। তিনি সমাজ সংস্কারক ঈশ্বরচন্দ্র বিদ্যাসাগরেরও সঙ্গী ছিলেন। তিনি মৌলিক রচনায় প্রভাব বিস্তার না করলেও তৎকালীন সাংস্কৃতিক ক্ষেত্রে ঘনিষ্ঠভাবে জড়িত ছিলেন। তিনি "'রত্নাবলী" ' নাটকে একটি উল্লেখযোগ্য ভূমিকায় অভিনয় করেন। কর্মজীবনে ডেপুটি ম্যাজিস্ট্রেট থাকাকালীন তিনি কর্মসূত্রে যেখানেই গেছেন সেখানকার ঐতিহ্যবাহী প্রত্নতত্ত্ব বিষয়ে তথ্যবহুল প্রবন্ধ রচনা করেছেন। তিনি হাওড়ায় থাকাকালীন "Notes on a Buddhist Monastery at Bhot Bagan in Howrah" নামে একটি প্রবন্ধ রচনা করেন। 
তিনি কলকাতা বিশ্ববিদ্যালয়ের ফেলো, ইংল্যান্ডের ফিলোলজিক্যাল সোসাইটি ও ইন্ডিয়ান অ্যাসোসিয়েশনের সদস্য ছিলেন। তিনি বঙ্গীয় রয়্যাল এশিয়াটিক সোসাইটির সদস্য ও জেনারেল সেক্রেটারি ছিলেন। তিনি বরানগরে একটি বিদ্যালয় প্রতিষ্ঠা করেন।
ম্যাক্রোনি জাতি

"ম্যাক্রোনেস" মাছের গণের সমার্থক শব্দ স্পেরটা।
ম্যাক্রোনসরা (জর্জিয়ান: მაკრონები) (প্রাচীন গ্রীক: Μάκρωνες, Makrōnes) ছিল পন্টাসের পূর্বে অবস্থিত একটি প্রাচীন কোলচিয়ান উপজাতি, মোশিচি পর্বতমালা (আধুনিক তুরস্কের দালান)।
ম্যাক্রনদের প্রথম উল্লেখ করেন হেরোডোটাস (গ. ৪৫০ খ্রিস্টপূর্বাব্দ), যিনি বর্ণনা করেন যে তারা মোশচি, তিবারেনি, মোসিনেক্সি এবং মারেসের সাথে আচেমেনয়েড পারস্য সাম্রাজ্যের মধ্যে ঊনবিংশ স্যাটথেরাপি গঠন করেন এবং প্রথম জেরক্সেসের অধীনে লড়াই করেন। ধ্রুপদী বিবরণে তাদের আরও অনেক পরবর্তী রেফারেন্স রয়েছে। জেনোফন (খ্রিস্টপূর্ব ৪৩০-৩৫৫) তাদের ট্রাপেজাসের (আধুনিক ট্রাবজন, তুরস্ক) পূর্ব দিকে রাখে।। তারা চুলের তৈরি পোশাক পরা শক্তিশালী এবং বন্য লোক হিসাবে বর্ণনা করা হয় এবং যুদ্ধে কাঠের হেলমেট, বেতের কাজের ছোট ঢাল এবং লম্বা বিন্দু সহ ছোট ল্যান্স ব্যবহার করে। স্ট্রাবো (xii.৩.১৮) মন্তব্য করেছেন, যে লোকেরা আগে ম্যাক্রোনেসকে তার দিনে সান্নির নাম বলে অভিহিত করত, যা বাইজান্টিয়ামের স্টিফানুস দ্বারা সমর্থিত একটি দাবি, যদিও প্লিনি সান্নি এবং ম্যাক্রোনেসকে দুটি স্বতন্ত্র মানুষ হিসাবে চিহ্নিত করেন। ৬ষ্ঠ শতাব্দীর মধ্যে তারা তজনী (প্রাচীন গ্রিক: Τζάννοι) নামে পরিচিত ছিল। প্রোকোপিয়াসের মতে, বাইজেন্টাইন সম্রাট প্রথম জাস্টিনিয়ান ৫২০ এর দশকে তাদের বশীভূত করে এবং তাদের খ্রিস্টধর্মে রূপান্তরিত করে। তারা বাইজেন্টাইন কমান্ডের অধীনে লাজিক যুদ্ধে অংশ নেয়।
ম্যাক্রোনদের আধুনিক পণ্ডিতদের দ্বারা প্রোটো-জর্জিয়ান উপজাতিদের মধ্যে একটি হিসাবে চিহ্নিত করা হয়েছে উত্তর-পূর্ব আনাতোলিয়ায় যাদের উপস্থিতি হিত্তীয় যুগের আগে হতে পারে, এবং যারা উরার্তুর মৃত্যু থেকে বেঁচে ছিল। তারা ঘন ঘন সম্ভাব্য পূর্বপুরুষদের হিসাবে গণ্য হয় মিংরেলিয়ানস এবংলাজ মানুষদের (সিএফ. মার্গাল"," একটি মিংরেলিয়ান, স্ব-উপাধি)। 
ম্যাক্রোনদের সঙ্গে সীমান্তে বসবাস করতেন মাচেলোনোই আরেকটি "স্যান্নিক" উপজাতি স্পষ্টরূপে ঘনিষ্ঠভাবে ম্যাক্রোনদের সাথে সম্পর্কিত।
তেবোহো মোকোয়েনা

তেবোহো মোকোয়েনা (; জন্ম: ২৪ জানুয়ারি ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব সুপারস্পোর্ট ইউনাইটেড এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
মোকোয়েনা দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৭ ম্যাচে ১টি গোল করেছেন। দলগতভাবে, মোকোয়েনা এপর্যন্ত ২টি শিরোপা জয়লাভ করেছেন, যার উভয়ই সুপারস্পোর্ট ইউনাইটেডের হয়ে জয়লাভ করেছেন।
তেবোহো মোকোয়েনা ১৯৯৭ সালের ২৪শে জানুয়ারি তারিখে দক্ষিণ আফ্রিকার বেথেলহেমে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোকোয়েনা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
ওসমান আল ওমির

ওসমান আল ওমির (জন্ম ১৯৫০) ( আরবি :عثمان العمير) একজন সৌদি বংশোদ্ভূত ব্রিটিশ ব্যবসায়ী, সাংবাদিক এবং সম্পাদক। তাকে সৌদি আরবের বাদশাহ সালমান এবং বাদশাহ ফাহদ, বাদশাহ হাসান দ্বিতীয় এবং হাসান বিন তালাল সহ প্রাক্তন শাসকদের ঘনিষ্ঠ বলে মনে করা হয়। 
আল ওমির ১৯৫০ সালে আল জুলফি তে জন্মগ্রহণ করেন। তার বাবা আল জুলফির একটি মসজিদের কিতাব শিক্ষক ছিলেন। আল ওমির মদিনা বিশ্ববিদ্যালয়ের একজন স্নাতক। 
আল ওমির ১৯৭০ এর দশকের গোড়ার দিকে সৌদি আরবের "আল জাজিরা" সংবাদপত্রের জুনিয়র ক্রীড়া সংবাদদাতা হিসাবে তার কর্মজীবন শুরু করেন। শীঘ্রই, তিনি পত্রিকাটির ব্যবস্থাপনা সম্পাদক এবং লন্ডন সংবাদদাতা হন। তার লন্ডনে কাজের সময়, তিনি ইংরেজি ভাষা অধ্যয়ন করেন, এবং তার মেয়াদ ১৯৮৩ সাল পর্যন্ত স্থায়ী হয় এরপর তিনি ১৯৮৩ থেকে ১৯৮৭ সাল পর্যন্ত "দ্য মাজাল্লা" ম্যাগাজিনের প্রধান সম্পাদক হিসেবে দায়িত্ব পালন শুরু করেন। এরপর, তিনি "আলশারক আলাওসাতের প্রধান সম্পাদক হন" এবং দশ বছর এই পদে কাজ করেন। মাজাল্লা এবং আলশারক আলাসাত উভয়ই সৌদি গবেষণা ও বিপণন গ্রুপের মালিকানাধীন। তিনি আল ইয়াউমের প্রধান সম্পাদক হিসেবেও কাজ করেন এবং আল জাজিরাহ-এর পরিচালনা পর্ষদের সদস্য ছিলেন। তার সাংবাদিকতা কর্মজীবনে, তিনি জর্জ ডব্লিউ বুশ, মার্গারেট থ্যাচার, হেলমুট কোহল, জ্যাক শিরাক, কিং ফাহদ এবং গর্বাচেভ সহ বিশ্বের বড় বড় নেতাদের সাক্ষাত্কার নিয়েছেন। 
২১ মে ২০০১-এ, তিনি লন্ডনে অবস্থিত "প্রথম স্বাধীন আরবি ই-সংবাদপত্র এলাফ" চালু করেন। ওয়েবসাইটের কেন্দ্র হিসেবে লন্ডনকে বেছে নেওয়ার কারণ ছিল সৌদি আরবের সেন্সরশিপ নিয়ম থেকে মুক্ত হওয়া এবং উদার দৃষ্টিভঙ্গি, বিশেষ করে ধর্মীয় উগ্রবাদের বিরোধিতা করা। "আল ওমির এলাফে" তার সাক্ষাত্কার চালিয়ে যাচ্ছেন। জুলাই ২০১৩ সালে তিনি বাহরাইনের শাসক রাজা হামাদের সাক্ষাৎকার নেন।
সার্জি জিকিয়া

সার্জি জিকিয়া ― (; ২০ অক্টোবর, ১৮৯৮ ― ৬ ডিসেম্বর, ১৯৯৩) ছিলেন একজন জর্জীয় ঐতিহাসিক ও প্রাচ্যবিদ, এবং জর্জিয়ায় তুর্কিবিজ্ঞানের প্রতিষ্ঠাতা।
সার্জি জিকিয়া ওনোঘিয়া গ্রামে জন্মেছেন যা বর্তমান মার্টিভিলি পৌরসভার অংশ। ১৯০৬ সালে তিনি ওনোঘিয়ার প্যারিশ স্কুলে ভর্তি হোন। ১৯১৩ সালে তিনি তৃতীয় শ্রেনী থেকে তিবলিসি ধর্মীয় স্কুলে লেখাপড়া চালিয়ে যেতে থাকেন। চতুর্থ শ্রেনী সম্পন্ন করার পরে তিনি ধর্মতাত্ত্বিক সেমিনারিতে যোগদান করেন (১৯১৭ সালের তিবলিস অষ্টম পুরুষ জিমনিসিয়াম থেকে) এবং সেখান থেকে তিনি ১৯১৯ সালে তিনি উচ্চমাধ্যমিক পাশ করেন।
সম্মানের সাথে জিমনিসিয়াম শেষ করার পর তিনি তিবলিসি রাষ্ট্রীয় বিশ্ববিদ্যালয়ে দর্শন অনুষদের অধীনে প্রথম ইতিহাস বিভাগে এবং পরবর্তীতে ভাষাতত্ত্ব বিভাগে ভর্তি হোন। ১৯২৩ সালে তিনি জর্জীয় ভাষাতত্ত্ব সোসাইটির সদস্য নির্বাচিত করা হয়। ১৯২৪ সালে তিনি তিবলিসি রাষ্ট্রীয় বিশ্ববিদ্যালয় থেকে স্নাতক পাশ করেন।
১৯২৭ থেকে ১৯২৯ সালের মধ্যে সার্জি জিকিয়াকে ইস্তানবুল বিশ্ববিদ্যালয় থেকে তুর্কি ভাষা ও সাহিত্যের উপর জ্ঞান অর্জন করার জন্য সেখানে পাঠানো হয়। ১৯২৯-১৯৩২ এর দিকে তিনি সোভিয়েত ইউনিয়নের নিকোলাই মার বিজ্ঞান একাডেমি ইনস্টিটিউটের স্নাতকোত্তর ছাত্র ছিলেন। ১৯৩০-১৯৩৬ এর দিকে সার্জি জিকিয়া লেনিনগ্রাদ বিশ্ববিদ্যালয়ে সহকারী অধ্যাপক হিসেবে কাজ করেছেন এবং সেখান থেকে তুমি সম্মানসূচক উপাধিতে ভূষিত হয়েছেন। ১৯৩৪ থেকে ১৯৩৬ সালে তিনি নিকোলাই মার ইনস্টিটিউটের একজন জ্যেষ্ঠ গবেষক ছিলেন।
১৯৩৬ থেকে ১৯৪৫ পর্যন্ত সার্জি জিকিয়া তিবলিসি রাষ্ট্রীয় বিশ্ববিদ্যালয়ের প্রাচ্য ভাষা বিভাগের প্রধান ছিলেন। ১৯৩৬-১৯৬০ পর্যন্ত তিনি জর্জীয় বিজ্ঞান একাডেমির ভাষাতাত্ত্বিক ইনস্টিটিউটে কর্মরত ছিলেন। ১৯৪৫ থেকে ১৯৫২ পর্যন্ত তিনি তিবলিসি রাষ্ট্রীয় বিশ্ববিদ্যালয়ের প্রাচ্য শিক্ষা অনুষদের ডিন ছিলেন। ১৯৪৫-১৯৭৩ পর্যন্ত তিনি তিবলিসির তুর্কি বিশ্ববিদ্যালয়ের বিভাগীয় প্রধান ছিলেন।
১৯৫৯ সালে সার্জি জিকিয়াকে বক্তৃতা প্রদানের জন্য পোল্যান্ডের পোলিশ বিজ্ঞান একাডেমি এবং ওয়ারশ বিশ্ববিদ্যালয়ে শিক্ষাবিদ জিওর্জি সেরেটেলির সাথে আমন্ত্রণ জানানো হয়। ১৯৬০ সাল থেকে মৃত্যুর আগ পর্যন্ত তিনি জর্জীয় এসএসআরের প্রাচ্য শিক্ষা ইনস্টিটিউটের তুর্কিবিজ্ঞান বিভাগের প্রধান ছিলেন।
সার্জি জিকিয়াকে "১৯৪১-১৯৪৫ সালের মহান দেশপ্রেমিক যুদ্ধে বীরত্বপূর্ণ শ্রমের জন্য পদক" ও ১৯৪৬ সালে দার্শনিক বিজ্ঞানের প্রার্থীর ডিগ্রি পুরস্কার দেওয়া হয়। ১৯৫৬ সালে তিনি ভাষাবিদ্যাগত বিজ্ঞানের উপর ডক্টরেট উপাধি লাভ করেন এবং পরের বছর থেকে তিনি অধ্যাপনা শুরু করেন। ১৯৬১ সালে সার্জি জিকিয়াকে জর্জীয় সোভিয়েত সমাজতান্ত্রিক রাষ্ট্রের সম্মানসূচক উপাধি প্রদান করা হয়। একই বছরে তাকে শ্রম সাহসিকতার জন্য পদক দেওয়া হয়।
আমেরিকান ইন্টারন্যাশনাল স্কুল ইন সাইপ্রাস

আমেরিকান ইন্টারন্যাশনাল স্কুল ইন সাইপ্রাস (সংক্ষেপে এআইএসসি) হলো সাইপ্রাসের নিকোসিয়া শহরে অবস্থিত একটি বেসরকারি সহশিক্ষামূলক শিক্ষাপ্রতিষ্ঠান। এই শিক্ষাপ্রতিষ্ঠানটি একটি আমেরিকান এবং আন্তর্জাতিক বিশ্ববিদ্যালয়ের প্রস্তুতিমূলক শিক্ষা প্রদান করে, যার মধ্যে মাধ্যমিক বিদ্যালয়ের শেষ দুই বছরের জন্য আন্তর্জাতিক ব্যাকলারিয়েট প্রোগ্রামের বিকল্পও রয়েছে। আমেরিকান ইন্টারন্যাশনাল স্কুল ইন সাইপ্রাস এসোল এডুকেশনের মালিকানাধীন।
বর্তমানে আমেরিকান ইন্টারন্যাশনাল স্কুল ইন সাইপ্রাস যে ভবনটিতে রয়েছে তা মূলত ১৯৫০ সালে নির্মিত হয়েছিল এবং সেন্ট বারবারার পলিক্লিনিক ছিল। ১৯৬৪ সালে ক্লিনিকটিকে হিল হোটেলে রূপান্তরিত করা হয় এবং তিনটি তলা নির্মিত হয়। ১৯৮৩ সালে হিল হোটেল বন্ধ হওয়ার পরে স্কুলটি ১৯৮৭ সালে ইন্টারন্যাশনাল স্কুল ইন সাইপ্রাস (আইএসসি) হিসাবে প্রতিষ্ঠিত হয়েছিল এবং পরে ১৯৯৩ সালে এর বর্তমান মালিক এসোল এডুকেশন দ্বারা ক্রয় করা হয়েছিল এবং আমেরিকান ইন্টারন্যাশনাল স্কুল ইন সাইপ্রাস নামে পরিবর্তন করা হয়েছিল। ১৯৯৪ সালে আইবি ডিপ্লোমা প্রোগ্রাম একাদশ ও দ্বাদশ শ্রেণির পাঠ্যক্রমে যুক্ত হয়।
২০১৪ সালে সাইপ্রাসের শিক্ষামন্ত্রী আমেরিকান ইন্টারন্যাশনাল স্কুল ইন সাইপ্রাসকে €৭৫০ বিল্ডিং ডেভেলপমেন্ট ফি চার্জ করতে নিষেধ করেন।
এআইএসসি-এ চারটি ভাষায় পাঠদান করা হয়:
আমেরিকান ইন্টারন্যাশনাল স্কুল ইন সাইপ্রাস মিডল স্টেটস অ্যাসোসিয়েশন অফ কলেজস অ্যান্ড স্কুলস (এমএসএ) এবং কাউন্সিল অফ ইন্টারন্যাশনাল স্কুলস (সিআইএস) দ্বারা স্বীকৃত।
২০১৬ সালের এপ্রিল মাসে এআইএসসি এবং এর মূল সংস্থা, এসোল এডুকেশন, স্ট্যানফোর্ড প্রি-কলেজিয়েট ইন্টারন্যাশনাল ইনস্টিটিউটগুলির সাথে সাইপ্রাস থেকে ছাত্রদের ক্যালিফোর্নিয়ার স্ট্যানফোর্ডে পাঠাতে একটি সমঝোতা চুক্তিতে প্রবেশ করে। এই প্রোগ্রামটি শিক্ষার্থীদের স্ট্যানফোর্ড বিশ্ববিদ্যালয়ে কলেজ জীবনের অভিজ্ঞতা অর্জনের অনুমতি দেয়, যা ২০১৬ সালে মার্কিন সংবাদ "বেস্ট গ্লোবাল ইউনিভার্সিটি র‍্যাঙ্কিং" দ্বারা বিশ্বের #৪ হিসাবে স্থান পেয়েছে। দুই সপ্তাহের আবাসিক প্রোগ্রামের মধ্যে রয়েছে বিজ্ঞান এবং প্রকৌশল, লেখালেখি এবং মানবিকের মতো কোর্স, সৃজনশীলতা, নেতৃত্ব, নকশা-চিন্তা, সমস্যা-সমাধান, এবং যোগাযোগের মতো ধারণাগুলিকে কভার করে, সেইসাথে কাছাকাছি অন্যান্য কলেজ এবং ল্যান্ডমার্কে ফিল্ড ট্রিপ এবং ভ্রমণ। ১৪-১৭ বছরের শিক্ষার্থীরা প্রোগ্রামের জন্য আবেদন করতে পারে এবং একাডেমিক যোগ্যতার ভিত্তিতে নির্বাচিত হবে। আবেদন প্রক্রিয়ার মধ্যে রয়েছে আগ্রহের চিঠি, একাডেমিক কাজের নমুনা, শিক্ষকের সুপারিশ, রিপোর্ট কার্ড এবং এআইএসসি-এর সাথে একটি সাক্ষাৎকার জমা দেওয়া।
হেলিওফোরাস ব্রহ্মা

গোল্ডেন স্যাফায়ার (বৈজ্ঞানিক নাম: "Heliophorus brahma (Moore)") একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
গোল্ডেন স্যাফায়ার এর প্রসারিত অবস্থায় ডানার আকার ৩০-৩৮ মিলিমিটার দৈর্ঘের হয়।
ভারতে প্রাপ্ত গোল্ডেন স্যাফায়ার এর উপপ্রজাতি হল-
এই প্রজাতি ভারত এর উত্তরাখণ্ড থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল তামাটে সোনালি (golden coppery) বর্নের। সামনের ডানার বেসাল, ডরসাল এবং ডিসকাল অংশের প্রথম ভাগ অবধি বিস্তৃত অংশ তামাটে সোনালী এবং পিছনের ডানার ২ নং শিরা থেকে ৬ নং শিরার মধ্যভাগে বেসাল, ডিসকাল এবং পোস্ট-ডিসকাল অংশ জুড়ে ইষদ তামাটে সোনালি। ডানার বাকী অংশ কালো বর্নের। পিছনের ডানায় কাল কোস্টাল বর্ডার অপেক্ষাকৃত চওড়া। পিছনের ডানায় ঢেউ খেলানো লালচে কমলা টার্মিনাল বন্ধনী বর্তমান। পিছনের ডানায় সিলিয়া অথবা প্বার্শরোয়া সাদা বর্নের।
ডানার নিম্নতল উজ্জ্বল হলুদ এবং উভয় ডানাতে কালচে ডিসকাল রেখাযুক্ত। উভয় ডানায় সেল এর বহিঃ প্রান্তভাগ কালো রেখা দ্বারা সীমায়িত (borderd), তবে পিছনের ডানার উক্ত কালো রেখা অস্পষ্ট। পিছনের ডানায় শীর্ষভাগ (apex) থেকে টর্নাস পর্যন্ত টার্মেন জুড়ে ইষদ চওড়া লালচে কমলা সাব-টার্মিনাল ঢেউ খেলানো বন্ধনী লক্ষ্য করা যায়। উক্ত বন্ধনী ভিতরের দিকে কালো রেখা দ্বারা পরিবেষ্টিত সাদা অর্দ্ধচন্দ্রাকৃতি ছপদ্বারা সীমায়িত প্রতিটি শিরামধ্যে। পিছনের ডানায় সেল এর অভ্যন্তরে এবং ১খ শিরায় সাব-বেসাল অংশে দুটি কালো বিন্দু দেখতে পাওয়া যায় এবং টর্নাল ছোপটি সুস্পষ্ট।
ডানার উপরিতল কালচে বাদামী এবং সামনের ডানায় চওড়া কমলা ডিসকাল পটিযুক্ত। পিছনের ডানার ঢেউ খেলানো লালচে কমলা টার্মিনাল বন্ধনী পুরুষ প্রকারের অনুরূপ। ডানার নিম্নতল পুরুষ প্রকারের অনুরূপ।
এই প্রজাতির উড়ান দ্রুতগামী নয়। জঙ্গলের পথে এদের দেখা মেলে। জঙ্গল এবং ঝোপঝাড়ে ভূমির কাছাকাছি নীচু উচ্চতায় ফুলের উপর অবস্থান করে। ভিজে পাথরে এবং মাটিতে এদের বসে মাড-পাডল করতেও দেখা যায়। হিমালয়ের পার্বত্য জঙ্গলে ১২০০-২৪০০মিটার উচ্চতা পর্যন্ত এপ্রিল, মে, সেপ্টেম্বর এবং অক্টোবর মাসে এদের দর্শন মেলে। এই প্রজাতি পশ্চিম ভারতে খুবই কম দেখা গেলেও, সিকিম এবং নাগাল্যান্ড এ এদের ভালই সংখ্যায় দেখা যায়।
বেটি রবিনসন

এলিজাবেথ আর. শোয়ার্টজ (রবিনসন; আগষ্ট ২৩, ১৯১১-মে ১৮, ১৯৯৯) একজন আমেরিকান ক্রীড়াবিদ এবং নারীদের ১০০ মি. দৌড় প্রতিযোগিতায় প্রথম অলিম্পিক স্বর্ণ বিজয়ী।
রবিনসন রিভারডেল, ইলিনুইস এ জন্মগ্রহণ করেন। অলিম্পিক স্বর্ণ জয়ী হিসেবে পরিচিতি পাওয়ার সময়কালে তিনি থ্রোনটন টাউনশিপ হাই স্কুল এর ছাত্রী ছিলেন।
তার মেধা লক্ষ্য করেন তার বিজ্ঞান শিক্ষক চার্লস প্রাইস, যে তাকে বিদ্যালয়ে আসার জন্য ট্রেনের পিছনে দৌড়াতে দেখে। সে একজন সাবেক এথলেট এবং স্কুল টিমের কোচ ছিল।
১৯২৮ সালের ৩০ শে মার্চ ১৬ বছর বয়সে তিনি তার প্রথম আনুষ্ঠানিক প্রতিযোগিতায় দৌড়ান। যেখানে একটি ঘরোয়া ইভেন্টে তিনি হেলেন ফিলকেই কে ৬০ ইয়ার্ড এর দৌড়ে হারান। তার পরবর্তী প্রতিযোগিতায় একটি ১০০ মিটার দৌড়ে তিনি একটি বিশ্ব রেকর্ড তৈরি করেন, কিন্তু তখন পরিচিতি না পাওয়ার ফলে এটি জানা যায় নি।
আমস্টারডাম অলিম্পিকে তার তৃতীয় ১০০ মি. প্রতিযোগিতায় তিনি ফাইনালে পৌঁছায় এবং জয়ী হয়, বিশ্ব রেকর্ড তৈরি করে। তিনি সর্বপ্রথম নারী অলিম্পিক ইভেন্টের চ্যাম্পিয়ন হন যখন নারীদের জন্য ইভেন্ট আয়োজন করা হতো না। যুক্তরাষ্ট্রের ৪x১০০ মিটার রিলেই দলের সঙ্গে রবিনসন তার নামের পাশে একটি রৌপ্য পদক জুড়ে।
তিনি নর্থ ওয়েস্টার্ন বিশ্ববিদ্যালয় এর কাপ্পা কাপ্পা গামার সদস্য ছিলেন।
১৯৩১ সালে, রবিনসন একটি প্লেন দুর্ঘটনায় আহত হয়। প্রাথমিক রিপোর্ট অনুযায়ী তাকে ধ্বংসাবশেষ থেকে অচেতনভাবে উদ্ধার করা হয়, এবং উদ্ধারকারীরা তাকে মৃত মনে করে। একজন উদ্ধারকারী মনে করেছিল তাকে বাঁচানো সম্ভব নয়। তাই তাকে ওক ফরেস্ট ইনফার্মারি তে নিয়ে যাওয়া হয় যেটি "পুওর ফার্ম" নামে স্থানীয়ভাবে পরিচিত, কারন সে সৎকারকারীকে চিনতো। ডাক্তাররা বলে সে একাধিক জায়গায় আঘাত পেয়েছে। আরো ছয় মাস সময় লাগে তার হুইলচেয়ার থেকে উঠতে, এবং দুই বছর লাগে তার পুনরায় স্বাভাবিকভাবে চলাচল করতে। এরই মাঝে নিজের দেশে হওয়া ১৯৩২ অলিম্পিকে তিনি অংশ নিতে পারেন নি।
১০০ মি. দৌড়ে অক্ষম হওয়ায় রবিনসন ১৯৩৬ অলিম্পিকে যুক্তরাষ্ট্রের "৪ x ১০০ রিলেই দৌড়" এর দলের সাথে অলিম্পিকে অংশ নেয়। যুক্তরাষ্ট্রের দল জার্মানদের তুলনায় অনেক পিছিয়ে ছিলো কিন্তু জার্মানদের হাত থেকে ব্যাটন পড়ে যাওয়ার ফলে সেটি রবিনসন উঠিয়ে নেয় এবং হেলেন স্টিফেনস কে দেয়। এরই সাথে তিনি তার দ্বিতীয় অলিম্পিক স্বর্ণ জয় করেন।
বার্লিন অলিম্পিক এর পর তিনি অবসর নেন। তারপরও অফিসিয়াল হিসেবে খেলাধুলার সাথে জড়িত ছিলেন৷ তিনি একটি হার্ডওয়্যার এর দোকানে বেশ কয়েক বছর যাবত কাজ করেন। ১৯৭৭ সালে তাকে যুক্তরাষ্ট্রের ন্যাশনাল ট্র‍্যাক এন্ড ফিল্ড হল অফ ফেম এ অন্তর্ভুক্ত করা হয়। ১৯৯৬ সালে তিনি আটলান্টা অলিম্পিক গেমস এর অলিম্পিক মশাল বহন করেন।
তিনি বিয়ে করেন এবং তার দুইটি সন্তান রয়েছে। তার পরিবার শিকাগোর উত্তর তীরে গ্লেনকোই, ইলিনয় মফস্বলের বাসিন্দা।
৮৭ বছর বয়সে তিনি ক্যান্সার এবং আলৎসহাইমার রোগে আক্রান্ত হয়ে মারা যান।
হেলিওফোরাস মুরে

আজুর স্যাফায়ার (বৈজ্ঞানিক নাম: "Heliophorus moorei (Hewitson)") একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য। পূর্বে এই প্রজাতিকে গ্রীন স্যাফায়ার এর সিকিম এবং ভুটান এ প্রাপ্ত একটি উপপ্রজাতি বলে বিবেচনা করা হলেও, সম্প্রতিকালে আজুর স্যাফায়ারকে একটি আলাদা প্রজাতি হিসাবে গন্য করা হয়।
আজুর স্যাফায়ার এর প্রসারিত অবস্থায় ডানার আকার ৩০-৩৫ মিলিমিটার দৈর্ঘের হয়।
ভারতে প্রাপ্ত আজুর স্যাফায়ার এর উপপ্রজাতি হল-
এই প্রজাতি উত্তর-পূর্ব ভারত এর অরুণাচল প্রদেশ পর্যন্ত এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
"coruscans" উপপ্রজাতি:
ডানার উপরিতল উজ্জ্বল রূপালি নীল বর্নের, সেল এর বাইরের দিকে ২মিলিমিটার পর্যন্ত। উভয় ডানার কোস্টাল, এপিকাল এবং টার্মিনাল, সাব-টার্মিনাল এবং পোস্ট-ডিসকাল অংশের কিছুটা কালচে বাদামী বর্ন। পিছনের ডানার ডরসাল অংশও কালচে বাদামী। পিছনের ডানায় টর্নাস থেকে শুরু হয়ে, টার্মেনের এক তৃতীয়াংশ জুড়ে লালচে কমলা অর্ধচন্দ্রাকৃতি টার্মিনাল বন্ধনী বর্তমান। উক্ত বন্ধনী শুষ্ক ঋতুরূপে স্ত্রী-পুরুযষ উভয় প্রকারে অধিকতর চওড়া এবং লম্বা। পিছনের ডানা ছোট লেজযুক্ত। উভয় ডানার সিলিয়া অথবা প্বার্শরোয়া সাদা।
ডানার উপরিতল কালচে বাদামী এর সামনের ডানায় মধ্যস্থলে কমলা ডিসকাল পটি বিদ্যমান। পিছনের ডানায় লালচে কমলা অর্ধচন্দ্রাকৃতি টার্মিনাল বন্ধনী টর্নাস থেকে ৬নং শিরা অবধি বিস্তৃত।
"tytleri" উপপ্রজাতি:
ডানার উপরিতল "coruscans" উপপ্রজাতির পুরুষেরই অনুরূপ তবে ডানার রূপালীনীল অংশ সবেমাত্র সেল কে অতিক্রম করে (barely extending beyond cell)।
ডানার উপরিতল "coruscans" উপপ্রজাতির স্ত্রী প্রকারের অনুরূপ তবে টার্মিনাল বন্ধনী কমলা এবং সমগ্র টার্মেন জুড়ে বিস্তৃত।
উভয় উপপ্রজাতির স্ত্রী-পুরুষ প্রকার এর ডানার নিম্নতল অনুরূপ এবং উজ্জ্বল হলুদ। উভয় ডানাতে সরু কালচে ডিসকাল রেখা লক্ষ্য করা যায় এবং পিছনের ডানার ডিসকাল রেখা অস্পষ্ট। সামনের ডানার একদম নীচের প্রান্তে বাইরের কিনারাতে সাদা কিনারাযুক্ত, সুস্পষ্ট কালো ছোপ বর্তমান। পিছনের ডানার শীর্ষদেশ থেকে টর্নাস পর্যন্ত বিস্তৃতলালচে-কমলা টার্মিনাল পটি সাদা আঁশে ছাওয়া যা শুষ্ক ঋতুরূপে অধিকতর স্পস্টভাবে প্রিতীয়মান। উক্ত লালচে-কমলা পটি (patch) ভিতরের দিকে কালো রেখায় পরিবেষ্টিত সাদা অর্ধচন্দ্রাকৃতি ছোপদ্বারা সীমায়ীত প্রতিটি শিরামধ্যে।
এই প্রজাতি দুস্প্রাপ্য নয় তবে এদের দর্শন খুব কমই মেলে। উড়ান দ্রুতবেগ সম্পন্ন, তবে এক উড়ানে সাধারনত স্বল্প দূরত্ব গমন করে(short flight)। জংগলের পথে ভূমি কাছাকাছি নিচু উচ্চতায় এদের বিচরন পরিলক্ষিত হয়। এরা জঙ্গলের উন্মুক্ত অঞ্চলে রৌদ্র ওড়াওড়ি করে এবং ডানা বন্ধ অথবা ডানা আধ-খোলা অবস্থায় পাতার উপর অবস্থান করে। পুরুষ প্রকার ভীষনরকম আঞ্চলিক অথবা স্থানিক (territorial)। এই প্রজাতির "coruscans" উপপ্রজাতিকে জন্মু কাশ্মীর থেকে উত্তরাখণ্ডের পার্বত্য বনাঞ্চলে ১৩০০-৩০০০ মিটার এবং উত্তর পূর্ব ভারতের পার্বত্য বনভূমিতে ১৮০০-২০০০ মিটার উচ্চতায় দেখা যায়। "tytleri" উপপ্রজাতির দর্শন মেলে উত্তরপূর্ব ভারতের পার্বত্য বনানীতে ১৮০০-২০০০ মিটার উচ্চতায়। সাধারনত মার্চ থেকে অক্টোবর মাস পর্যন্ত উপযুক্ত বাসভূমিতে এই প্রজাতির বিচরন লক্ষ্য করা যায়।
ঠেকুয়া

ঠেকুয়া ( ", ঠোকোয়া" বা "ঠেকারিস") "," 'খাজুরিয়া' বা ' থিকরী' নামে পরিচিত, ভারতীয় উপমহাদেশের একরকমের শুকনো মিষ্টি পিঠা। মূলত  ভারতের বিহার, উত্তর প্রদেশ ও ঝাড়খণ্ড এবং নেপালের তরাই অঞ্চলে অত্যন্ত জনপ্রিয়।
ঠেকুয়া হিন্দু ধর্মে ছট পূজা তথা সূর্য উপাসনার লৌকিক উৎসবের সময় নির্মিত এক ধরনের মিঠাই। সূর্য উপাসনায় সূর্য ও তার পত্নী ঊষার উদ্দেশ্যে সমর্পিত সামগ্রীর অন্যতম। সমপর্ণের পর এটি অত্যন্ত গুরুত্বপূর্ণ ও প্রধান প্রসাদ হিসাবে বিবেচিত হয়। বহু শতাব্দী ধরে এই সমস্ত অঞ্চলে এটি সুস্বাদু জলখাবার হিসাবে ব্যবহৃত হয়ে আসছে। ঠেকুয়া একটি জলখাবার হলেও, এর খাদ্যগুণও অনেক। তৈরিতে যে সমস্ত উপকরণ ব্যবহৃত হয়, সেগুলির সঙ্গে আমণ্ড, কাজুবাদাম, কিশমিশের মতো শুকনো ফল যোগ করা হয়। এগুলি শরীরে ভিটামিন,প্রোটিন, অ্যান্টি অক্সিড্যান্ট, ফাইবার, ফ্যাটি অ্যাসিডের যোগান দেয়। শীতকালে এগুলি রোগ প্রতিরোধের সহায়ক।
আটা, সুজি, নারিকেল কোরা ও কুচি, মৌরি, চিনির সিরাপ, ঘী এবং দুধ। সিরাপ তৈরিতে চিনির পরিবর্তে বিকল্প হিসাবে গুড়ের ব্যবহার করা যায়। স্বাদ বৃদ্ধিতে এলাচ গুঁড়া সহযোগে উপরের সমস্ত  উপকরণ ভালভাবে মিশিয়ে একটি মিশ্রণ তৈরি করা হয় এবং পরে অল্প অল্প দুধ মিশিয়ে এক মণ্ড বানানো হয়। এই মন্ড থেকে লুচির আকারের থেকে একটু বড় মাপের লেচি বের করা হয়। এরপর হাতে ঘি মাখিয়ে লেচিগুলো চেপে চেপে চ্যাপটা আকারের করে বিভিন্ন আকারে, প্রয়োজনে ছাঁচে বা পছন্দ মত নকশার আকারে নেওয়া যায়। এগুলিকে এরপর ডুবো ভোজ্য তেলে আঁচ কমিয়ে খুব ভালোভাবে  লালচে করে ভেজে নেওয়া হয়। গরম অবস্থায় এটি নরম থাকে, কিন্তু ঠাণ্ডা হলে শক্ত হয়ে যায়। কোন কিছু ছাড়াই এটি অনেক দিন সংরক্ষণ করা যায়।
২০১৯ খ্রিস্টাব্দের বিহার রাজ্যের দ্বারভাঙার ষোলজনের একটি দল ৯১ কিলোগ্রাম ওজনের ঠেকুয়া তৈরি করে " লিমকা বুক অফ রেকর্ডস" স্থান অধিকার করেন